**ELŐTERJESZTÉS**

Tiszavasvári Város Önkormányzata Képviselő-testületének

**2026. január 29-én** tartandó **rendes nyílt** ülésére

**Az előterjesztés tárgya:** **A Támogató szolgálat működési engedélye módosításáról**

**Melléklet:** -

**Az előterjesztés előadója:** Balázsi Csilla polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/1128/2026

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. sz. melléklet 1.10. pont |

**Az ülésre meghívni javasolt szervek, személyek:**

|  |  |
| --- | --- |
| Dr. Molnár Tímea, a Kornisné Központ intézményvezetője | [szeszk@gmail.com](mailto:szeszk@gmail.com) |
|  |  |
|  |  |

Tiszavasvári, 2026. január 23.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A Támogató szolgálat működési engedélye módosításáról**

**Tisztelt Képviselő-testület!**

Jelen előterjesztés célja, hogy a Képviselő-testület döntést hozzon a Kornisné Liptay Elza Szociális és Gyermekjóléti Központ intézmény keretein belül működő támogató szolgálat jelenlegi ellátási területének és feladategysége módosításáról, amelynek keretében Tiszaújváros település kikerül a szolgáltatás által lefedett területből, és így a feladategység 9000 egységre csökken.

A támogató szolgálat a fogyatékossággal élő személyek számára nyújt személyi segítést és szállító szolgáltatást. A jogszabályi környezet lehetővé teszi, hogy a fenntartó a működési tapasztalatok, kapacitások és a térségi igények alapján felülvizsgálja az ellátási területet.

Az elmúlt időszakban a szolgálat működtetése során több alkalommal felmerült, hogy Tiszaújváros ellátása jelentős többletterhet ró a szolgálatra mind kapacitásban, mind szervezési szempontból.

A támogató szolgálat egy fő Tiszaújvárosról érkező ellátott számára biztosított szállító szolgáltatást. Az ellátott esetében **heti két alkalommal** kellett lebonyolítani a **Tiszaújváros–Budapest–Tiszaújváros** közötti oda-vissza utat, amely jelentős idő- és kapacitáslekötéssel, valamint többletköltséggel is járt.

**2025. november 1. napjától** az érintett ellátott a szükséges utazásokat **betegszállító szolgáltató igénybevételével** oldja meg, így a támogató szolgálat részéről a korábbi szállítási igény megszűnt.

Az ellátási terület csökkentése lehetővé teszi, hogy a szolgálat a saját térségében élő ellátottakra koncentráljon, ezzel növelve a térségben a szolgáltatás színvonalát. A Tiszaújvárosi terület kikerülésével azonban az intézmény kimutatása alapján a feladategység csökkentésére is szükség van 9000 pontértékre.

Az intézményvezető megküldte részemre a kérelmét és az ahhoz kapcsolódó kimutatásokat ezen szolgáltatás módosítására.

**Kérem a Képviselő-testületet, hogy hozzon döntést a támogató szolgálat működési engedély módosítása kezdeményezéséről, az ezzel kapcsolatos előterjesztést megtárgyalni és a határozat-tervezetet elfogadni szíveskedjen**.


Tiszavasvári, 2026. január 23.


**Balázsi Csilla**


**polgármester**


**Előterjesztés melléklete**

**Intézményvezető levele és kimutatásai**

****

****

****

****

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2026. (I. 29.) Kt. számú**

**határozata**

**A Támogató szolgálat működési engedélye módosításáról**

Tiszavasvári Város Önkormányzata Képviselő-testülete az alábbi határozatot hozza:

1. Dönt arról, hogy a Kornisné Liptay Elza Szociális és Gyermekjóléti Központ keretein belül működő támogató szolgálat ellátási területei közül kerüljön kivételre Tiszaújváros település területe, valamint az ellátás feladategysége kerüljön lecsökkentésre 9000 pontértékre.
2. Felhatalmazza a Polgármestert, hogy a támogató szolgálat módosított ellátási területének megfelelő működtetéshez szükséges működési engedély beadásához, valamint az intézmény alapító okirata módosításához szükséges intézkedéseket tegye meg, és azokat a következő testületi ülésre készítse elő.
3. Felhatalmazza az intézményvezetőt, hogy az intézmény szükséges szakmai dokumentumai módosítását készítse elő.
4. Felkéri a Polgármestert, hogy ezen döntésről tájékoztassa a Kornisné Központ intézményvezetőjét.

**Határidő:** azonnal **Felelős:** Balázsi Csilla polgármester

és Dr. Molnár Tímea Kornisné Központ intézményvezetője