**ELŐTERJESZTÉS**

Tiszavasvári Város Önkormányzata

Képviselő-testületének

**2026. január 29-én tartandó rendes ülésére**

**Az előterjesztés tárgya:** **Előterjesztés a Tiva-Szolg Nonprofit Kft. Alapító Okiratának módosításáról**

**Mellékletek: -**

**Előterjesztés iktatószáma:** TPH/………../2026.

**Az előterjesztés előadója:** Balázsi Csilla polgármester

**Az előterjesztés témafelelőse:** Petruskáné dr. Legeza Tímea aljegyző

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22, 1.30. |
| Szociális és Humán Bizottság | SZMSZ 5. melléklet 1.9 |

**Az ülésre meghívni javasolt szervek, személyek:**

|  |  |  |
| --- | --- | --- |
| Tiva-Szolg Kft. ügyvezetője | Dr. Groncsák Andrea | tivaszolgnonprofitkft@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2026. január 23.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

### ELŐTERJESZTÉS

**- a Képviselő-testülethez -**

**a Tiva-Szolg Nonprofit Kft. Alapító Okiratának módosításáról**

**Tisztelt Képviselő-testület!**

**A Tiva-Szolg Nonprofit Kft. Alapító Okiratának módosítása az alábbiak okán vált szükségessé:**

1. A Képviselő-testület 347/2025. (XII.17.) Kt. számú határozatával Treszkai József urat választotta meg a **felügyelő bizottság tagjává**, **2025. december 17. napjától 2027. szeptember 28. napjáig** terjedő határozott időre, és felkért, hogy Kft. alapító okiratának módosítását terjesszem a Képviselő-testület elé.

Az alapító okiraton azonban **visszamenőleges hatállyal nem vezethetők át módosítások**, tehát fenti **döntést módosítani szükséges** úgy, hogy a **tisztség betöltésének kezdő időpontja későbbi legyen.** Javaslom a határozat módosítását úgy, hogy Treszkai József felügyelő bizottsági tagsága a **testületi döntés napjától, 2026. január 29-től 2027. szeptember 28. napjáig tartó határozott időre szóljon**. Ezt követően a cégbírósági eljárást 8 napon belül kezdeményezni kell.

2. A **gazdasági tevékenységek egységes ágazati osztályozási rendszere (TEÁOR) 2025. január 1-én megváltozott**. A 2008 óta hatályos TEÁOR'08-at a **TEÁOR'25 váltja fel**, amelynek jogi alapja az EU NACE osztályozási rendszerének megváltozása.

A Központi Statisztikai Hivatal (KSH) minden szervezet vonatkozásában megállapítja a TEÁOR'25 szerinti főtevékenység kódot, (érintettek: adószámos természetes személyek, egyéni vállalkozók, gazdasági társaságok, civilszervezetek, stb.) amelyet megküld a Nemzeti Adó- és Vámhivatalnak. A NAV ezen kódokat átadja a Cégbíróságnak, valamint az egyéni vállalkozók nyilvántartásának (EVNY). A KSH a főtevékenység kódokat legkésőbb 2025. január 31-ig állapítja meg, és a közhiteles nyilvántartásokban történő átvezetés is megtörténik.

Amennyiben egy gazdasági társaság főtevékenység kódja megváltozik, az megával vonzza a **statisztika számjel** változását is, hisz annak felépítése a következő:

1. 1-8 szám: törzsszám (adószám)
2. 9-12 szám: szakágazati kód (TEÁOR szám)
3. 13-15 szám: gazdálkodási forma-kód (GFO)
4. 16-17 szám: területi (vármegye) kód.

A gazdasági társaságoknak (és a többi érintett szervezetnek) a **statisztikai számjel változásával kapcsolatosan nincs teendője,** nincs bejelentési kötelezettsége, a közhiteles nyilvántartásokat vezető szervezetek a különböző nyilvántartásokban a számjel változást **automatikusan átvezetik.** A KSH a gazdálkodó szervezeteket cégkapun keresztül értesíti a TEÁOR'25 főtevékenység kódjáról és az új statisztika számjeléről.

A főtevékenység kód mellett valamennyi TEÁOR'08 kódot átforgatnak TEÁOR'25 kódra. Acégnyilvántartási bejegyzésre kötelezett szervezetek a **létesítő okiratuk TEÁOR'25-nek megfelelő módosítását 2024. december 31. napját követően – a rendkívüli átsorolásra tekintettel – bármikor benyújthatják** a cégbíróságnak, de **legkésőbb 2025. július 1-jét követően a cégjegyzékben vezetett adataik első változásakor kötelesek rá.** Ha a létesítő okirat módosítása kizárólag a TEÁOR'25-nek való megfelelést szolgálja, a változásbejegyzési kérelem illeték és közzétételi költség megfizetése nélkül terjeszthető elő.

Abban az esetben, **ha a gazdasági társaság egyéb tevékenységét nem tudja automatikusan átfordítani a KSH, mert a tevékenység TEÁOR besorolása megváltozott, több irányú lett (több tevékenység lett belőle)** ilyen esetben az adóalanynak van **bejelentési kötelezettsége**

Fentiek alapján a Tiva-Szolg Kft. alapító okiratában szereplő 08’ TEÁOR kódok közül az alábbiak nem kerültek automatikusan átfordításra ’25 TEÁOR számokra, ezért ezeket szükséges bejelenteni:

8692'25- Fizioterápiás ellátás

8699'25- M.n.s. egyéb humánegészségügyi ellátás

9311'25- Sportlétesítmény működtetése

0119'25- Egyéb, nem évelő növény termesztése

5612'25- Mozgó vendéglátás

Összességében a Kft. **tevékenységi körei nem változtak, csak a jogszabályi besorolásnak megfelelően kerültek átfordításra,** részben automatikusan, részben jelen döntéssel a bejelentési kötelezettségre tekintettel.

Mindezek alapján kérem a tisztelt Képviselő-testületet, hogy a határozat-tervezetet elfogadni szíveskedjen.

Tiszavasvári, 2026. január 23.

**Balázsi Csilla**

**polgármester**

**HATÁROZAT-TERVEZET I.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…./2026. (I.29.) Kt. számú**

**határozata**

**a Tiva-Szolg Nonprofit Kft. felügyelő bizottsági tagja megválasztásáról**

**szóló 347/2026. (XII.17.) Kt. számú határozat módosításáról**

(mely egyben a …/2026. (I. 29.) számú alapítói határozatnak minősül)

Tiszavasvári Város Önkormányzata Képviselő-testülete **„***A Tiva-Szolg Nonprofit Kft. felügyelő bizottsági tagja megválasztásáról* szóló **347/2026. (XII.17.) Kt. számú határozatát az alábbiak szerint módosítja:**

I. A 347/2026. (XII.17.) Kt. számú határozat I. pontja az alábbiak szerint változik:

„I. A Tiszavasvári Településszolgáltatási és Vagyonkezelő Nonprofit Korlátolt Felelősségű Társaság Felügyelő Bizottságába

* Treszkai József (szül: …….., ….. ... ...an: ….. …….) …………………………... szám alatti lakost,

**választja meg**, **2026. január 29. napjától 2027. szeptember 28. napjáig** terjedő határozott időre.

**Határidő:** azonnal  **Felelős:** Balázsi Csilla polgármester

A határozat egyéb részei változatlanok maradnak.

II. Felkéri a polgármestert, hogy a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét jelen döntésről tájékoztassa. A 2013. évi V. tv. (Ptk.) 3:109 § (4) bekezdés alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Balázsi Csilla polgármester

**HATÁROZAT-TERVEZET II.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…./2026. (I.29.) Kt. számú**

**határozata**

**a Tiva-Szolg Nonprofit Kft. alapító okiratának módosításáról**

(mely egyben a …/2026. (I. 29.) számú alapítói határozatnak minősül)

Tiszavasvári Város Önkormányzata Képviselő-testülete **„***A TIVA-Szolg Nonprofit Kft.**Alapító Okiratának módosításáról*„szóló előterjesztéssel kapcsolatban az alábbi döntést hozza:

I. **Elfogadja a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság**. **alapító okiratának módosítását** a határozat 1**. melléklete** szerinti tartalommal.

**Határidő:** azonnal  **Felelős:** Balázsi Csilla polgármester

**II**. Felhatalmazza a polgármestert **a** Tiszavasvári Településszolgáltatási és Vagyonkezelő Nonprofit Korlátolt Felelősségű Társaság **alapító okiratát módosító okirat aláírására.**

**III.** Felkéri a polgármestert, hogy a Képviselő-testület döntéséről írásban értesítse a Tiva-Szolg Nonprofit Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal  **Felelős:** Balázsi Csilla polgármester