**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2026. január 29-én tartandó rendes nyílt ülésére**

Az előterjesztés tárgya: A Tiszavasvári Bölcsőde 2026. évi nyári nyitvatartási rendjének meghatározása

Melléklet: Előterjesztés melléklete az intézményvezető kérelme

Az előterjesztés előadója: Balázsi Csilla polgármester

Az előterjesztés témafelelőse: dr. Losonczi Márta jogi és szervezési ügyintéző

Az előterjesztés ügyiratszáma: TPH/846-1/2026

A bizottság hatáskörének megjelölése:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.9. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| Munkácsi Ágnes –Tiszavasvári Bölcsőde, intézményvezetője | cseperedok@tiszavasvari.hu |
|  |  |

Egyéb megjegyzés:

………………………………………………………………………………………………………………………………………

Tiszavasvári, 2026. január 23.

**dr. Losonczi Márta**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: dr. Losonczi Márta

**ELŐTERJESZTÉS**

**- a Képviselő-testülethez –**

**A Tiszavasvári Bölcsőde 2026. évi nyári nyitvatartási rendjének meghatározása**

**Tisztelt Képviselő-testület!**

A bölcsődei ellátás megszervezése során – figyelemmel a gyermekek, a szülők, valamint az intézményben dolgozók érdekeire – indokolt a nyári időszakban a bölcsőde időszakos zárva tartásának meghatározása.

A gyermekek védelméről és a gyámügyi igazgatásról szóló 1997. évi XXXI. tv. 43§ (4) szerint a bölcsőde nyári nyitvatartási rendjét a fenntartó hagyja jóvá, és a 15/1998. (IV. 30.) NM rend. 37§ (3) szerint a fenntartó minden év február 15-ig tájékoztatja a szülőket az intézmény nyári nyitvatartási rendjéről. A nyári zárva tartás időtartamát a fenntartó legfeljebb 5 hétben határozhatja meg.

A nyári időszakban a bölcsődei ellátás iránti igény jelentősen csökken, továbbá ebben az időszakban biztosítható a dolgozók szabadságának kiadása, valamint az esetlegesen szükséges karbantartási, felújítási munkák elvégzése.

A fentiek alapján Tiszavasvári Bölcsőde Intézmény vezetőjének javaslata, hogy **2026. június 29. napjától 2026. július 17. napjáig** legyenek zárva, így az intézmény nyári szünet utáni első nyitvatartási napja 2026. július 20. napja lenne.

A szülők, törvényes képviselők igényeire tekintettel a zárva tartás ideje alatt **ügyeleti ellátás biztosítható**, amely előzetes igényfelmérés alapján, a jogszabályi előírásoknak megfelelően kerül megszervezésre. Az is megvalósítható, hogy kisgyermekek napközbeni ellátását nyújtó, de nem az adott fenntartó által működtetett intézmény keretében kerüljön biztosításra a gyermekek nyári zárás alatt történő ellátása.

Az elmúlt évek tapasztalata azt mutatta, hogy városunkban a bölcsőde nyári zárva tartásának idejére (3 hét) a szülők meg tudják oldani a gyermekek felügyeletét saját szabadságuk terhére.


Az érintett szülők a zárva tartásról és az ügyeleti ellátás igénybevételének módjáról előzetesen, megfelelő időben tájékoztatást kapnak.


Kérem a Tisztelt Képviselő testületet, hogy az előterjesztést megtárgyalni és a határozat-tervezetet elfogadni szíveskedjen

Tiszavasvári, 2026. január 23.

**Balázsi Csilla**

**polgármester**

****

****

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2026. (I. 29.) Kt. sz.**

**határozata**

**A Tiszavasvári Bölcsőde 2026. évi nyári nyitvatartási rendjének meghatározása**

Tiszavasvári Város Önkormányzata Képviselő-testülete a gyermekek védelméről és a gyámügyi igazgatásról szóló 1997. XXXI. törvény 43. § (4) bekezdésében biztosított hatáskörében „**A Tiszavasvári Bölcsőde nyári nyitvatartási rendjének meghatározásáról” szóló előterjesztéssel kapcsolatban az alábbi döntést hozza:**

1. Jóváhagyja a Tiszavasvári Bölcsőde nyári nyitvatartási rendjét az alábbiakban:

***2026. június 29. napjától 2026. július 17. napjáig az intézmény zárva tart***, így a nyári szünet utáni első nyitvatartási nap 2026. július 20. napja. A nyári hónapok többi napján az intézmény nyitva tart.

2. Felkéri a polgármestert, hogy fentiekről tájékoztassa az intézmény vezetőjét, aki a fenntartó nevében a további szükséges intézkedéseket tegye meg a szülők felé, valamint gondoskodjon arról, hogy a helyben szokásos módon az intézmény nyári zárva tartása közzétételre kerüljön.

**Határidő**: 2026. február 15. **Felelős:** Balázsi Csilla polgármester