**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2026. január 29-én**

**tartandó rendes ülésére**

Az előterjesztés tárgya:

**A Tiszavasvári, Mester u. 40. sz. alatti önkormányzati ingatlan Magyar–Roma-MaximaTiszavasvári Egyesület részére történő ismételt bérbeadása**

A napirend előterjesztője (előadó): Balázsi Csilla polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/441-1/2026

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet:-

Tiszavasvári, 2026. január 21.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**A Tiszavasvári, Mester u. 40. sz. alatti önkormányzati ingatlan Magyar–Roma-MaximaTiszavasvári Egyesület részére történő ismételt bérbeadásáról**

**Tisztelt Képviselő-testület!**

Az Önkormányzat a Tiszavasvári, Mester u. 40 sz. alatti önkormányzati ingatlant 2023. november 01-től adta bérbe a Magyar–Roma-Maxima Tiszavasvári Egyesületnek (MAROMA Egyesület) 1 éves időtartamra, mely időtartam, azóta évenként meghosszabbításra került.

Az Egyesület az ingatlanon – főleg pályázati forrás segítségével - roma gyermekek részére szervez szabadidős programokat.

Az Egyesület az ingatlan további bérletére vonatkozóan kérelmet nyújtott be. A 2025. évben fizetendő 10.370 Ft + ÁFA bérleti díjat pályázatból finanszírozzák.

Az Egyesület elnöke beszámolt arról, hogy a 2025-ös évben – pályázat hiányában - nagyobb rendezvényt nem rendeztek az ingatlanban, viszont különböző programokat szerveztek pl. kulturális program, gyermeknap, tanodai családi nap, illetve sor került adomány és bútorosztásra. A nyári szünetben lehetőséget biztosítottak roma gyermekek részére a szabadidő hasznos eltöltésére.

Az ingatlant az Egyesület megfelelően használja, az épület falazatát kifestették, a folyosó részen aljzatburkolást végeztek.

A fentiek ismeretében javaslom, hogy a Képviselő-testület támogassa az Egyesület kérelmét és 2026. január 01-től 1 éves időtartamra ismét adja részükre bérbe a Mester u. 40. sz. alatti ingatlant, a bérleti díj vonatkozásában pedig javaslom a 2025. évi bérleti díj 4,4 %-kal történő emelését.

Kérem a Képviselő-testületet, hogy hozza meg döntését az Egyesület kérelmével kapcsolatban.

Tiszavasvári, 2026. január 21.

**Balázsi Csilla**

**polgármester**

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2026. (...) Kt. számú**

**határozata**

**A Tiszavasvári, Mester u. 40. sz. alatti önkormányzati ingatlan Magyar–Roma-MaximaTiszavasvári Egyesület részére történő ismételt bérbeadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület a Tiszavasvári, **Mester u. 40**. szám alatti önkormányzati ingatlant ismételten bérbe adja a **Magyar–Roma-Maxima Tiszavasvári Egyesület** részére, rászorult gyermekek részére történő szabadidős programok biztosítása céljából.
2. A bérlet időtartama: **2026. január 01-től 1 évre, azaz 2026. december 31. napjáig szól.**

A bérleti díj havonta: 10.826 Ft+ ÁFA.

3. Felkéri a polgármestert, hogy

* a Testület döntéséről tájékoztassa Magyar–Roma-Maxima Tiszavasvári Egyesületet.
* a Bérlővel a bérleti szerződést kösse meg.

Határidő: 2026. január 31. Felelős: Balázsi Csilla polgármester